
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIAUS KULTŪROS POSKYRIS

AIŠKINAMASIS RAŠTAS
DĖL ŠILUTĖS RAJONO SAVIVALDYBĖS TARYBOS SPRENDIMO 
 „DĖL ŠILUTĖS RAJONO SAVIVALDYBĖS TARYBOS NARIO DELEGAVIMO Į „SIDABRINĖS NENDRĖS“ PREMIJOS KOMISIJĄ“ PROJEKTO

2026 m. rugpjūčio 11 d.

	1. Parengto projekto tikslai ir uždaviniai.

	Sprendimo projekto tikslas – deleguoti Šilutės rajono savivaldybės tarybos narį į „Sidabrinės nendrės“ premijos komisiją.

	2. Kaip šiuo metu yra sureguliuoti projekte aptarti klausimai.

	Lietuvos Respublikos vietos savivaldos įstatymo 15 straipsnio 2 dalies 4 punktas nustato, kad savivaldybės tarybos išimtinė kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas. 
„Sidabrinės nendrės“ premijos skyrimą ir komisijos veiklą reglamentuoja Šilutės rajono savivaldybės „Sidabrinės nendrės“ premijos nuostatai, patvirtinti Šilutės rajono savivaldybės tarybos 2025 m. sausio 30 d. sprendimu Nr. T1-677.
Atsižvelgiant į tai, kad 2026 m. liepos 30 d. VRK sprendimu Nr. Sp-61 Tarybos narės Alinos Urbonienės įgaliojimai pripažinti nutrūkusiais nesuėjus terminui  ir Saulius Bukantas užima jos vietą Taryboje, tikslinga Saulių Bukantą deleguoti į „Sidabrinės nendrės“ premijos komisiją ir skirti jį komisijos pirmininku.
Taip pat pripažinti netekusiu galios Šilutės rajono savivaldybės tarybos 2023 m. birželio 29 d. sprendimą Nr. T1-48 „Dėl Šilutės rajono savivaldybės tarybos nario delegavimo į „Sidabrinės nendrės“ premijos komitetą“.

	3. Kokių pozityvių rezultatų laukiama.

	Bus užtikrintas Šilutės rajono savivaldybės tarybos atstovavimas „Sidabrinės nendrės“ premijos komisijoje ir sudarytos sąlygos tinkamam komisijos darbui.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Priėmus sprendimo projektą, bus pripažintas netekusiu galios Šilutės rajono savivaldybės tarybos 2023 m. birželio 29 d. sprendimas Nr. T1-48 „Dėl Šilutės rajono savivaldybės tarybos nario delegavimo į „Sidabrinės nendrės“ premijos komitetą“. 
Taip pat turės būti pakeistas Šilutės rajono savivaldybės mero 2025 m. vasario 11 d. potvarkis Nr. M1-92, kuriuo patvirtinta „Sidabrinės nendrės“ premijos komisijos sudėtis, vietoj Alinos Urbonienės įrašant Saulių Bukantą.
Kitų teisės aktų keisti ar panaikinti nereikės.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Nereikalingas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Švietimo, sporto ir kultūros skyriaus Kultūros poskyrio vyr. specialistė Kristina Kožemiakinienė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	„Sidabrinės nendrės“ premijos komisija.

	10. Kiti, autorių nuomone, reikalingi pagrindimai ir paaiškinimai.

	Nėra.




Vyr. specialistė 		                                     	                     Kristina Kožemiakinienė

